recursal/SuperWikiNEXT-32B huggingface dataset:
चू (Chu) राज्य झगड़ते राज्यों के काल के सात मुख्य राज्यों में से एक था (हरे रंग में)
**चू राज्य** (चीनी भाषा: 楚國, चू गुओ; अंग्रेज़ी: Chu) प्राचीन चीन के झोऊ राजवंश के दौरान एक रियासत थी। यह लगभग १०३० ईसापूर्व से २२३ ईसापूर्व तक चला। इस राज्य का नाम पहले जिंग (荆, Jing) था, फिर जिंगचू (荆楚, Jingchu) हुआ और अंत में केवल चू नाम रहा। अपने चरम पर इस राज्य में एक विशाल क्षेत्रफल शामिल था, जिसमें आधुनिक हूबेई और हूनान प्रान्त के पूर्ण इलाक़े और चोंगचिंग, गुइझोऊ, हेनान, जिआंगशी, जिआंगसू, झेजियांग और शंघाई के भी भाग शामिल थे। इसकी राजधानी पहले दानयांग (丹阳, Danyang) था लेकिन फिर यिंग (郢, Ying) बन गया। २२५ ईपू में झगड़ते राज्यों के काल के आख़िरी सालों में पड़ोसी चिन राज्य ने उसपर क़ब्ज़ा कर लिया। यही बड़ा राज्य आगे चलकर चिन राजवंश का आधार बन गया जिसने पूरे चीन को अपने राज्य में संगठित किया।

संस्कृति और विद्रोह
-------------------

शुरू में चू की संस्कृति अन्य झोऊ राज्यों से मिलती थी, लेकिन दक्षिणी जातियों को अपने क्षेत्र में सम्मिलित करने के कारण इसकी संस्कृति उत्तरी चीनी राज्यों से भिन्न हो गई। चू के लोग कई नस्लों में बंटे हुए थे लेकिन उन सब में कुछ सामान धारणाएँ थीं, जिनमें प्रकृति का आदर, दिव्य-शक्तियों में आस्था, अपनी भिन्न संस्कृति से लगाव और चू राजघराने से वफ़ादारी शामिल थीं। उस युग के प्रसिद्ध चू कवि चू युआन ने चू की इस निराली संस्कृति को अपने चू त्सि (楚辭, Chu Ci) नामक कविता-संग्रह में व्यक्त किया। २२५ ईपू में चिन राज्य ने चू पर क़ब्ज़ा तो कर लिया लेकिन चू के लोग उन्हें नफ़रत से देखते थे। ऊपर से चिन सरकार ने ज़बरदस्ती चू के कुछ लोगों को महान चीनी दीवार के निर्माण में भी मज़दूर बनाया जहाँ वह भीहड़ इलाक़ों में काम करने और मरने को मजबूर हो गए। इस से चिन के विरुद्ध और भी घृणा फैली। उस समय की एक कहावत चीन में मशहूर है कि यह नफ़रत इतनी गहरी थी कि 'अगर चू के तीन परिवार भी बच गए, तो चिन को तबाह कर देंगे' (楚雖三戶, 亡秦必楚, चू सुई सान हु, वांग चिन बिचु)। चू के किसानों और अन्य समुदायों में बहुत से विद्रोह भड़कते रहे लेकिन चिन सबको कुचलने में सफल हो गया। चिन विजई तो रहा लेकिन आगे चलकर पश्चिमी हान राजवंश के काल में चीन की संस्कृति पर चू के गहरे प्रभाव स्वीकृत हो गए और पूरी चीनी सभ्यता में फैल गए।

इन्हें भी देखें
---------------

* झोऊ राजवंश
* झगड़ते राज्यों का काल
* चिन राज्य (प्राचीन चीन)
* चिन राजवंश

सन्दर्भ
-------

1. ↑  Autocratic tradition and Chinese politics Archived 2014-01-07 at the Wayback Machine, Zhengyuan Fu, Cambridge University Press, 1993, ISBN 978-0-521-44228-2
2. ↑  A Thousand Pieces of Gold: Growing Up Through China's Proverbs, Adeline Yen Mah, HarperCollins, 2003, ISBN 978-0-06-000641-9, *... Ever since the last King of Chu was taken into captivity by Qin's First Emperor, the people of Chu have mourned him. It has been said, 'Chu sui san hu, wang Qin bi Chu,' even if there are but three families left in Chu, the Qin empire will be toppled by someone from Chu ...*
गुरू गोविन्द सिंह जी ने मुगलों के विरूद्ध 1705 ई. में आखिरी लड़ाई मुक्तसर में लडी थी। इस लड़ाई के दौरान गुरू जी के चालीस शिष्य शहीद हो गए थे। गुरू जी के इन चालीस शिष्यों को चालीस मुक्तों के नाम से भी जाना जाता है। इन्हीं के नाम पर उस जगह का नाम मुक्तसर रखा गया था।

माना जाता है कि अपने चालीस शिष्यों के आग्रह पर ही गुरू जी ने आनंदपुर साहिब किले को छोड़ा था। कुछ समय बाद इस जगह को मुगल सैनिकों द्वारा घेर लिया गया था। गुरू जी ने अपने शिष्यों से कहा था कि अगर वह चाहे तो उन्हें छोड़कर जा सकते हैं लेकिन उन्हें यह बात लिख कर देनी होगी। उन्हें यह लिखना होगा कि वह अब गुरू के साथ रहना नहीं चाहते हैं और अब वह उनके शिष्य नहीं है। जब सभी शिष्य वापस लौट कर अपने-अपने घर में गए तो उनके परिवार के सदस्यों ने उनका स्वागत नहीं किया और कहा कि वह मुसीबत के समय में गुरू जी को अकेले छोड़कर आ गए है। शिष्यों को अपने ऊपर शर्म आने लगी और उनकी इतनी हिम्मत नहीं थी कि वह दुबारा से गुरू गोविन्द सिंह का सामना कर सकें। कुछ समय बाद समय बाद मुगल सैनिकों ने गुरू जी को ढूंढ लिया। इस जगह के समीप ही एक तालाब था जिसे खिदराने दी ढाब कहा जाता था, गुरू जी के चालीस सिक्खों ने मुगल सैनिकों से यहीं पर युद्ध किया था और इस लड़ाई में वह सफल भी हुए थे। तभी से गुरू जी इन चालीस शिष्यों को चालीस मुक्तों के नाम से, मुक्ति का "सर" (सरोवर) जाना जाता है।

गुरुद्वारों में रोज़ाना पढ़ी जाने वाली अरदास में जिन बलिदानियों को याद किया जाता है, उनमें इन चालीस मुक्तों का भी नाम है।
निर्देशांक: 29°39′43″N 79°24′01″E﻿ / ﻿29.6618588°N 79.4002478°E﻿ / 29.6618588; 79.4002478
**चिलियानौला** उत्तराखण्ड राज्य के अल्मोड़ा जनपद में स्थित एक नगर है। चिलियानौला रानीखेत तहसील में स्थित है, और रानीखेत छावनी से सटा हुआ है। चिलियानौला को यहाँ स्थित हैड़ाखान बाबा के आश्रम के कारण जाना जाता है।

इतिहास
------

चिलियानौला नाम "चेल्यानौला" का अपभ्रंश है, जिसका कुमाऊँनी में शाब्दिक अर्थ है: चेली का नौला। कुमाऊंनी भाषा में चेली का अर्थ है बेटी और नौला का अर्थ है "कुआँ या पानी का प्राकृतिक स्रोत"। पहले यह स्थान "मल्ला बधाण" के नाम से जाना जाता था।

१९१५ में चिलियानौला बाँज के पेड़ों से घिरा एक छोटा सा बाजार था। यहाँ सिर्फ एक सराय थी, जिसमें ब्रिटिश सरकार के कर संग्रहकर्ता (जिन्हें स्थानीय लोग थोकदार कहते थे) अपनी यात्रा के दौरान पड़ोसी गांवों में कर एकत्र करने के लिए रुका करते थे। इस स्थान पर प्राकृतिक जल के बहुत सारे स्रोत थे। १९२० में, कुछ स्थानीय लोगों ने उन स्त्रोतों को पत्थरों और ईंटों के निर्माण के साथ उन्नत कर वहां नौलों का निर्माण किया, जिनका नाम उन्होंने अपनी बेटियों के नाम पर रखा। इसलिए इस जगह को चेली नौला कहा जाने लगा, जो समय बीतने के साथ चिलियानौला में परिवर्तित हो गया।

चिलियानौला हाल के वर्षों में एक नगर के रूप में स्थापित हुआ है। १९८० से पहले यहाँ एक सड़क पर कुछ दुकानों वाली बाजार थी। १९८० के बाद जब इस क्षेत्र में हैड़ाखान आश्रम और जीडी बिड़ला मेमोरियल स्कूल की स्थापना हुई, तो यहाँ का विकास तेजी से हुआ। 

चिलियानौला वर्तमान में १.८८ वर्ग किमी के क्षेत्रफल में फैली एक नगर पालिका है, जिसकी २०११ की जनगणना के अनुसार जनसंख्या १२० है।

इन्हें भी देखें
---------------

* उत्तराखण्ड के नगरों की सूची

सन्दर्भ
-------

1. ↑  "सांख्यिकीय पत्रिका 2020 जनपद :- अल्मोड़ा" (PDF). पृ॰ 86. अभिगमन तिथि 9 नवम्बर 2021.

| * दे
* वा
* सं
अल्मोड़ा जिले में नगर और कस्बे |
| --- |
| अल्मोड़ा | 
अल्मोड़ा  ·  चिलियानौला  ·  चौखुटिया  ·  जागेश्वर  ·  जौरासी  ·  द्वाराहट  ·  मासी  ·  रानीखेत
 |
| अन्य जिलों मेंनगर और कस्बे | 
उत्तरकाशी ·  उधम सिंह नगर ·  चमोली गढ़वाल ·  चम्पावत ·  टिहरी गढ़वाल ·  देहरादून ·  नैनीताल ·  पिथौरागढ़ ·  पौड़ी गढ़वाल ·  बागेश्वर  ·  रूद्रप्रयाग ·  हरिद्वार
 |
चिंगदाओ के नज़ारे
**चिंगदाओ** (चीनी: 青岛, अंग्रेज़ी: Qingdao या Tsingtao) जनवादी गणराज्य चीन के पूर्वी भाग में स्थित शानदोंग प्रांत का सबसे बड़ा नगर है। २०१० की जनगणना में इसकी आबादी ८७.१५ लाख थी जिसमें से ४३.४६ लाख शहरी नागरिक और बाक़ी ग्रामीण क्षेत्रों के निवासी थे। 'चिंगदाओ' का मतलब 'हरा द्वीप' होता है। चीन की प्रशासन प्रणाली में इस शहर को "उप-प्रांतीय नगर' का दर्जा हासिल है। यह पीले सागर के छोर पर शानदोंग प्रायद्वीप पर स्थित एक महत्वपूर्ण बंदरगाह, नौसैनिक छावनी और औद्योगिक शहर है। विश्व का सबसे लम्बा समुद्री पुल, ४२.५ किमी लम्बा चिंगदाओ-हाइवान सेतु, यहीं स्थित है। इसकी तुलना में मुम्बई में स्थित बान्द्रा-वर्ली समुद्रसेतु मात्र ५.५ किमी लम्बा है। चिंगदाओ शहर से इसी 'चिंगदाओ' (Tsingtao) नाम का एक प्रसिद्ध बीयर दुनिया-भर में निर्यात होता है।

इन्हें भी देखें
---------------

* शानदोंग प्रांत

सन्दर्भ
-------

1. ↑  The Rough Guide to China Archived 2014-07-25 at the Wayback Machine, David Leffman, Martin Zatko, Penguin, 2011, ISBN 978-1-4053-8908-2, *... Qingdao made an ideal deep-water base for the German navy, and while they were here they established a brewery producing the now world-famous Tsingtao Beer ...*
**महाराजा बिजली पासी** पासी समुदाय के एक महान भारतीय राजा थे, वे उत्तरी भारत में एक राजा के रूप में लोकप्रिय थे। बिजली पासी ने वर्तमान उत्तर प्रदेश राज्य के एक हिस्से पर शासन किया।

जीवन
----

बिजली पासी के अस्तित्व या जीवन के संबंध में ऐतिहासिक साक्ष्य अस्पष्ट हैं। 2000 में,  डाक विभाग, भारत सरकार, रामविलास पासवान (पिछले पोस्ट मंत्री) के प्रभार के तहत, सामाजिक सम्मान के लिए एक स्मारक डाक टिकट जारी किया और पासी जाति के आंदोलन का राजनीतिक प्रभाव। इस स्मारक स्टाम्प में, उत्तर प्रदेश में बिजनौर शहर की स्थापना का श्रेय बिज़ली पासी को दिया गया। उन्हें पृथ्वीराज चौहान के समकालीन होने के रूप में भी वर्णित किया गया था। इस विशेष मोहर के अनुसार, उन्होंने उस समय अपनी स्थिति मजबूत कर ली जब उत्तर भारत को अतीत के शक्तिशाली साम्राज्य के पतन से पहले कई छोटे राज्यों में विभाजित किया गया था।

लोकप्रिय संस्कृति में
---------------------

महाराजा बिजली पासी जिन्हें बिजनौर (अब [लखनऊ] के पास एक छोटा शहर) की स्थापना का श्रेय दिया जाता है, एक प्रबुद्ध शासक थे जिन्होंने अपनी स्थिति को मजबूत किया और बिजनौर के क्षेत्र में भूमि के एक बड़े पथ पर अपना शासन स्थापित किया। । जैसा कि अठारहवीं और उन्नीसवीं शताब्दी के ब्रिटिश गजेटियर में दर्ज किया गया था, वह पृथ्वीराज चौहान के समकालीन थे। वह "पासिस" का एक सक्षम नेता था, जो इलाके के स्वदेशी लोगों की एक भयंकर स्वतंत्रता थी। बिजली पासी के स्मरणोत्सव ने दलित के दावों को आवाज़ दी कि अतीत में दलित राजा थे और उनका उच्च जातियों की तरह ही शानदार इतिहास था। महाराजा की योद्धा छवि, जो अक्सर कांशी राम, बहुजन समाज पार्टी के संस्थापक के सुझाव के अनुसार विभिन्न दलित समुदायों (विशेष रूप से पासी जाति के लोगों) की दीवारों पर देखी गई थी। वह चाहते थे कि छवि में पांच सिख गुरुओं को शामिल किया जाए, जिन्हें आज भी दलित समुदायों द्वारा पूजा जाता है। उन गुरुओं की विशिष्ट विशेषता महाराजा की छवि में दिखाई देती है, सावधान परीक्षा पर।

किला
----

महाराजा बिजली पासी किला लखनऊ का एक और ऐतिहासिक स्थल है जो देखने लायक है। लखनऊ के अन्य ऐतिहासिक आकर्षणों की तुलना में, महाराज बीजली पासी किला कम प्रसिद्ध है। आशियाना के आवासीय क्षेत्र में स्थित, लखनऊ का यह पर्यटन स्थल, इतिहास के शौकीनों के लिए शहर में याद न होने वाली जगहों में से एक है।
**बिहार योग विद्यालय** योग से सम्बन्धित शिक्षण-प्रशिक्षण का अन्तरराष्ट्रीय ख्यातिप्राप्त विश्वविद्यालय है। यह बिहार के मुंगेर नगर में गंगा नदी के किनारे स्थित है। यह विद्यालय 'गंगा दर्शन' के लिए प्रसिद्ध है। इसकी स्थापना सन् १९६४ में स्वामी सत्यानन्द सरस्वती ने अपने गुरु स्वामी शिवानन्द की इच्छानुसार विश्व को योग की प्राचीन विद्या की शिक्षा देने के निमित्त की थी।

बिहार योग विद्यालय योग प्रशिक्षण प्रदान करने वाली एक दातव्य एवं शैक्षणिक संस्था है। आज यह विश्व का प्रथम योग विश्वविद्यालय है। इसके 200 से अधिक अंतर्राष्ट्रीय एवं सैकड़ों राष्ट्रीय योग एवं आध्यात्मिक केन्द्र है। इसे मानद विश्वविद्यालय (डीम्ड यूनिवर्सिटी) का दर्जा दिया गया है। वर्तमान में गुरुकुल शैली में यहाँ चातुर्मासिक योग सर्टिफिकेट कोर्स का संचालन होता है। 

यह संस्था योग दर्शन, योग मनोविज्ञान, अप्लाइड योग एवं पर्यावरण योग विज्ञान में उच्च अध्ययन के लिए एक वर्ष एवं दो वर्ष का कोर्स कराती है। यहां योग शोध संस्थान का एक वृहद पुस्तकालय भी है। इसमें विश्व के कोने-कोने से विद्यार्थी अध्ययन करने आते हैं। बाद में वे अपने-अपने देश में जाकर योग केंद्र भी चलाते हैं।

इन्हें भी देखें
---------------

* बिहार योग भारती

सन्दर्भ
-------

1. ↑  "बिहार स्कूल ऑफ योग : दुनिया का पहला योग विश्वविद्यालयl". मूल से 18 जून 2015 को पुरालेखित. अभिगमन तिथि 18 जून 2015.
2. ↑  मुंगेर में विश्व योग सम्मेलन[*मृत कड़ियाँ*]

बाहरी कड़ियाँ
-------------
तंग राजवंश काल की चीन के हेबेई प्रान्त से मिली महात्मा बुद्ध की मूर्ति
बौद्ध धर्म में **बुद्धत्व** किसी जीव की उस स्थिति को कहा जाता है जिसमें वह पूरा ज्ञान और बोध पाकर सम्यमसंबुद्ध (जिसे संस्कृत में 'सम्यक्सम्बोधि' की अवस्था कहते हैं) निर्वाण की ओर निकल चुका हो।

अन्य भाषाओं में
---------------

पालि भाषा में 'बुद्धत्व' के लिए 'बुद्धत्त' और 'बुद्धभाव' शब्द भी प्रयोग हुए हैं। अंग्रेज़ी में इसे 'बुद्धाहुड' (Buddhahood कहते हैं, जिसे अधिकतर अमेरिकी-ब्रिटिश लोग 'बूडाहुड' उच्चारित करते हैं)।

तीन प्रकार के बुद्धत्व
----------------------

* सम्यकसम्बुद्ध
* प्रत्येकबुद्ध
* सावकबुद्ध

बुद्ध के नाम
------------

अश्वघोष ने बुद्धचरित में बुद्ध के नामों की एक बहुत बड़ी सूची दी है-

बुद्ध, धर्मराज, नायक, विनायक, जिन, अवलोकितेश्वर आदि

इन्हें भी देखें
---------------


|  |  |
| --- | --- |
|  |  विकिमीडिया कॉमन्स पर ***बुद्धत्व*** से सम्बन्धित मीडिया है।  |

* बौद्ध धर्म
* बुद्ध (उपाधि)

सन्दर्भ
-------

1. ↑  The Conception of Buddhist Nirvana, Theodore Stcherbatsky, Motilal Banarsidass Publ. 1996, ISBN 978-81-208-0529-3, *... The ideal of Hinayana is Nirvana; the ideal of Mahayana is Buddhatva, the attainment of Buddhahood ...*
क्रिकेट में, एक खिलाड़ी की **बल्लेबाजी औसत** वे रन की कुल संख्या होती है, जो उन्होंने जितनी बार आउट की है, उससे विभाजित की जाती है, आमतौर पर दो दशमलव स्थानों पर दी जाती है। चूंकि एक खिलाड़ी स्कोर चलाता है और कितनी बार वे बाहर निकलते हैं, मुख्य रूप से उनकी खुद की खेलने की क्षमता के उपाय हैं, और अपने टीम के साथियों से काफी हद तक स्वतंत्र हैं, बल्लेबाजी औसत एक बल्लेबाज के रूप में एक व्यक्तिगत खिलाड़ी के कौशल के लिए एक अच्छा मीट्रिक है (हालांकि ड्राइंग का अभ्यास इस आधार पर खिलाड़ियों की तुलना आलोचना के बिना नहीं है)। सहज ज्ञान की व्याख्या करने के लिए संख्या भी सरल है। अगर सभी बल्लेबाजों की पारी पूरी हो गई (यानी वे हर पारी से बाहर थे), यह औसत रन है जो वे प्रति पारी रन बनाते हैं। यदि उन्होंने अपनी सभी पारी (यानी कुछ ऐसी पारियां जो उन्होंने पूरी नहीं कीं, समाप्त नहीं हुईं) पूरी नहीं कीं, तो यह संख्या अज्ञात औसत औसत अनुमान है जो वे प्रति पारी रन बनाते हैं।

प्रत्येक खिलाड़ी के पास सामान्य रूप से कई बल्लेबाजी औसत होते हैं, प्रत्येक प्रकार के मैच के लिए एक अलग आकृति की गणना के साथ वे खेलते हैं (प्रथम श्रेणी, एक दिवसीय, टेस्ट मैच, लिस्ट ए, टी20, आदि), और एक खिलाड़ी की बल्लेबाजी औसत की गणना व्यक्तिगत के लिए की जा सकती है। सीजन या श्रृंखला, या विशेष आधार पर, या विशेष विरोधियों के खिलाफ, या अपने पूरे कैरियर के दौरान।

18 वीं शताब्दी के बाद से क्रिकेट खिलाड़ियों के सापेक्ष कौशल का आकलन करने के लिए बल्लेबाजी औसत का उपयोग किया गया है।

सन्दर्भ
-------

1. ↑  Date, Kartikeya (29 May 2014). "The calculus of the batting average". *ESPN Cricinfo*. अभिगमन तिथि 10 March 2020.
**चौघडिया** पंचांग हिन्दू वैदिक पञ्चाङ्ग का एक रूप या अंग होता है। इसमें प्रतिदिन के लिये दिन, नक्षत्र, तिथि, योग एवं करण दिये होते हैं। इनके लिये प्रत्येक नगर या स्थान के लिये वहां के सूर्योदय एवं सूर्यास्त से संबंधित स्वतः सुधार होता है। यदि कभी किसी कार्य के लिए कोई मुहूर्त नहीं निकल रहा हो एवं कार्य को शीघ्रता से आरंभ करना हो या किसी यात्रा पर आवश्यक रूप से जाना हो तो उसके लिए चौघड़िया मुहूर्त देखने का विधान है। ज्योतिष के अनुसार चौघड़िया मुहूर्त देखकर वह कार्य या यात्रा करना उत्तम होता है।

एक तिथि के लिये दिवस और रात्रि के आठ-आठ भाग का एक चौघड़िया निश्चित है। इस प्रकार से 12 घंटे का दिन और 12 घंटे की रात मानें तो प्रत्येक में 90 मिनट यानि 1.30 घण्टे का एक चौघड़िया होता है जो सूर्योदय से प्रारंभ होता है। इस प्रकार सातों वारों के चौघड़िए अलग-अलग होते हैं। सामान्य रूप से अच्छे चौघड़िए शुभ, चंचल, अमृत और लाभ के माने जाते हैं तथा बुरे चौघड़िये उद्वेग, रोग और काल के माने जाते हैं। 

चर में चक्र चलाइए उद्वेगे थलगार। शुभ में स्त्री सिंगार करे लाभ करो व्यापार।। रोग में रोगी स्नान करे। काल करो भंडार।। अमृत में सब काम करें। सहाय करे करतार।। 

अर्थात चर में यात्रा वाहन मशीन संबंधित कार्य करने चाहिए। उद्वेग में जमीन से संबंधित काम तथा स्थायी कार्य करना चाहिए। शुभ में स्त्रियों को सिंगार आदि मांगलिक कार्य करें।लाभ में व्यापार नौकरी आदि कर्म करें। रोग में रोगियों को रोगमुक्त होने पर स्नान करना चाहिए । काल में धन संग्रह आदि करे। अमृत में सभी प्रकार के कार्य कर सकते हैं।

सन्दर्भ
-------

1. ↑  चौघड़िया से जानें शुभ-अशुभ समय Archived 2011-03-03 at the Wayback Machine|वेब दुनिया- हिन्दी। अभिगमन तिथि: 20.09.2012

बाहरी कड़ियाँ
-------------

* 15-2-2012 - आज का पंचांग, चौघड़िया मुहूर्त, दिशाशूल, ग्रह स्थिति। जीवन मंत्र। उज्जैन। 15 सितंबर 2012। अभिगमन तिथि: 20.09.2012

| * दे
* वा
* सं
**भारतीय ज्योतिष** |
| --- |
| नक्षत्र | अश्विनी  •  भरणी  •  कृत्तिका  •  रोहिणी  •  मृगशिरा  •  आर्द्रा  •  पुनर्वसु  •  पुष्य  •  अश्लेषा  •  मघा  •  पूर्वाफाल्गुनी  •  उत्तराफाल्गुनी  •  हस्त  •  चित्रा  •  स्वाती  •  विशाखा  •  अनुराधा  •  ज्येष्ठा  •  मूल  •  पूर्वाषाढ़ा  •  उत्तराषाढा  •  श्रवण  •  धनिष्ठा  •  शतभिषा  •  पूर्वाभाद्रपद  •  उत्तराभाद्रपद  •  रेवती |  |
| राशि | मेष  •  वृषभ  •  मिथुन  •  कर्क  •  सिंह  •  कन्या  •  तुला  •  वृश्चिक  •  धनु  •  मकर  •  कुम्भ  •  मीन |
| ग्रह |  सूर्य  •  चन्द्रमा  •  मंगल  •  बुध  •  बृहस्पति  •  शुक्र  •  शनि  •  राहु  •  केतु |
| ग्रन्थ | बृहद जातक  •  भावार्थ रत्नाकर  •  चमत्कार चिन्तामणि  •  दशाध्यायी  •  गर्ग होरा  •  होरा रत्न  •  होरा सार  •  जातक पारिजात  •  जैमिनी सूत्र  •  जातकालंकार  •  जातक भरणम  •  जातक तत्त्व  •  लघुपाराशरी  •  मानसागरी  •  प्रश्नतंत्र  •  फलदीपिका  •  स्कन्द होरा  •  संकेत निधि  •  सर्वार्थ चिन्तामणि  •  ताजिक नीलकण्ठी |
| अन्य सिद्धांत | आत्मकारक  •  अयनमास  •  भाव  •  चौघड़िया  •  दशा  •  द्वादशम  •  गंडांत  •  लग्न  •  नाड़ी  •  पंचांग  •  पंजिका  •  राहुकाल |
| और देखिये | फलित ज्योतिष  •  सिद्धान्त ज्योतिष |
| श्रेणी पृष्ठ ज्योतिष |
कोलंबस, ओहियो, संयुक्त राज्य अमेरिका में ओहियो थिएटर में बॉक्स ऑफिस।
 टिकट बिक्री बूथ, चेरिंग क्रॉस रोड, लंदन, इंग्लैंड, यूनाइटेड किंगडम गैरिक थिएटर के सामने।
 एडमोंटन, अल्बर्टा, कनाडा में लोक महोत्सव बॉक्स ऑफिस।
 नॉर्थ पोर्ट हाई स्कूल परफॉर्मिंग आर्ट्स सेंटर में टिकट खिड़की।
एक **बॉक्स ऑफ़िस** या **टिकट कार्यालय** एक ऐसा स्थान है जहां किसी कार्यक्रम में प्रवेश के लिए जनता को टिकट बेचे जाते हैं। संरक्षक काउंटरटॉप पर, दीवार या खिड़की में छेद के माध्यम से, या विकेट पर लेनदेन कर सकते हैं। विस्तार से, इस शब्द का प्रयोग अक्सर किया जाता है, विशेष रूप से फिल्म उद्योग के संदर्भ में, व्यवसाय की मात्रा के लिए एक पर्याय के रूप में, एक विशेष उत्पादन, जैसे कि फिल्म या थिएटर शो, प्राप्त करता है।

*बॉक्स ऑफ़िस* व्यवसाय को बेचे गए टिकटों की संख्या या टिकटों की बिक्री (राजस्व) द्वारा जुटाई गई राशि के संदर्भ में मापा जा सकता है। इन कमाई का प्रक्षेपण और विश्लेषण रचनात्मक उद्योगों के लिए बहुत महत्वपूर्ण है और अक्सर प्रशंसकों के लिए रुचि का स्रोत होता है। यह हॉलीवुड फिल्म उद्योग में प्रमुख है।

यह निर्धारित करने के लिए कि क्या किसी फिल्म ने लाभ कमाया है, बॉक्स ऑफिस ग्रॉस की सीधे प्रोडक्शन बजट से तुलना करना सही नहीं है, क्योंकि मूवी थियेटर औसतन सकल का लगभग आधा हिस्सा रखता है। विभाजन फिल्म से फिल्म में भिन्न होता है, और वितरक के लिए प्रतिशत आमतौर पर शुरुआती हफ्तों में अधिक होता है। आमतौर पर वितरक को पहले "हाउस अलाउंस" या "हाउस नट" की कटौती के बाद राजस्व का एक प्रतिशत मिलता है। यह भी सामान्य है कि वितरक को या तो सकल राजस्व का एक प्रतिशत मिलता है, या अखरोट की कटौती के बाद राजस्व का एक उच्च प्रतिशत, जो भी बड़ा हो। बॉक्स ऑफिस ग्रॉस में वितरक के हिस्से को अक्सर "डिस्ट्रीब्यूटर रेंटल" के रूप में संदर्भित किया जाता है, विशेष रूप से पुरानी फिल्मों की बॉक्स ऑफिस रिपोर्टिंग के लिए।

संदर्भ
------

1. ↑  box office, *Merriam-Webster*
2. ↑  Entertainment.howstuffworks.com
3. ↑  Express.howstuffworks.com
4. ↑  Cones, John W. (1997). *The feature film distribution deal: a critical analysis of the single most important film industry agreement*. Southern Illinois University Press. पृ॰ 41. आई॰ऍस॰बी॰ऍन॰ 978-0-8093-2082-0.

बाहरी संबंध
-----------

* विकिमीडिया कॉमन्स पर बॉक्स ऑफिस से सम्बन्धित मीडिया

साँचा:Film box office
बेनेडिक्ट कागिमु मुगुम्बा कीवानुका (11 मई, 1922 - 22 सितंबर, 1972) युगांडा के पहले प्रधानमंत्री, डेमोक्रेटिक पार्टी के नेता और ब्रिटिश औपनिवेशिक शासन और स्वतंत्रता के बीच संक्रमण में देश का नेतृत्व करने वाले पहले नेताओं में से एक थे। । 1972 में ईदी अमीन शासन द्वारा उनकी हत्या कर दी गई थी। 

जीवनी

प्राथमिक विद्यालय में भाग लेने के बाद, वह द्वितीय विश्व युद्ध में सार्जेंट मेजर के पद तक पहुंचने के लिए किंग्स अफ्रीकन राइफल्स में शामिल हो गया। युद्ध से लौटने के बाद, उन्होंने युगांडा उच्च न्यायालय में एक दुभाषिया के रूप में काम किया।

लॉ की पढ़ाई करना चाहते हैं, उन्होंने यूनिवर्सिटी कॉलेज लंदन (1952-1956) में भाग लेने के लिए ब्रिटेन जाने से पहले लेसोथो (1950 - 1952) में नामांकन पाठ्यक्रम में भाग लेकर खुद को तैयार किया। उन्हें फरवरी 1956 में ग्रे के इन बार एसोसिएशन में भर्ती कराया गया था। युगांडा लौटने पर, उन्होंने 1956 से 1959 तक निजी तौर पर कानून का अभ्यास किया।

1958 में उन्हें मुख्य रूप से कैथोलिक डेमोक्रेटिक पार्टी का महासचिव चुना गया। उन्होंने पार्टी का पुनर्गठन किया और इसे पूरे युगांडा में लोकप्रिय बनाया। डेमोक्रेटिक पार्टी ने मार्च 1961 के विधान सभा चुनावों में (बुगंडा में कम मतदान के परिणामस्वरूप भाग लिया) बहुमत प्राप्त किया, और किवानुका युगांडा विधान परिषद में मुख्यमंत्री बने। सितंबर 1961 में लंदन में आयोजित युगांडा संवैधानिक सम्मेलन के परिणामस्वरूप, युगांडा ने 1 मार्च, 1962 को आंतरिक स्व-सरकार हासिल की और बेनेडिक्ट कीवानुका नई नेशनल असेंबली में युगांडा के पहले प्रधानमंत्री बने। हालांकि, अप्रैल 1962 में नए चुनाव हुए और किवानुका की पार्टी मिल्टन ओबोट के गठबंधन से हार गई। युगांडा पीपुल्स कांग्रेस और बुगांडा की पारंपरिक पार्टी कबका येकाका। युगांडा ने 9 अक्टूबर, 1962 को स्वतंत्रता प्राप्त की, जिसमें ओबोटे एक पूर्ण स्वतंत्र युगांडा के पहले प्रधानमंत्री के रूप में शामिल हुए।

बेनेडिक्ट किवानुका को 1969 में ओबोट सरकार द्वारा कैद कर लिया गया था, और बाद में इदी अमीन द्वारा रिहा किया गया, जिसने उन्हें युगांडा सुप्रीम कोर्ट का पहला अध्यक्ष नियुक्त किया। कानून के शासन के लिए जल्द ही किवनुका की मुलाकात ईदी अमीन की अवमानना ​​से हुई। 22 सितंबर, 1972 को ईदी अमीन की सेनाओं द्वारा उनकी हत्या कर दी गई।

किवानुका के पोते, मैथियास किवानुका ने 2001 से 2005 तक बोस्टन विश्वविद्यालय की फ़ुटबॉल टीम का रक्षात्मक अंत खेला और 2006 के ड्राफ्ट में न्यूयॉर्क जाइंट्स का पहला दौर था। वह अब दिग्गजों के लिए एक प्रारंभिक लाइनबैकर है।

1. ↑  "Kiwanuka knew death was coming, says wife". *Daily Monitor* (अंग्रेज़ी में). मूल से 15 मार्च 2018 को पुरालेखित. अभिगमन तिथि 2020-06-01.
2. ↑  "Benedicto Kagima Mugumba Kiwanuka Facts". *biography.yourdictionary.com*. मूल से 10 जुलाई 2017 को पुरालेखित. अभिगमन तिथि 2020-06-01.
बल्लूपुरा राजस्थान के सीकर तहसील में स्थित एक मध्यम आकार का गाँव है, जिसमें कुल 239 परिवार रहते हैं।बल्लूपुरा गाँव की जनसंख्या 1332 है जिसमें से 672 पुरुष हैं जबकि 660 महिलाएं हैं, जनगणना 2011 के अनुसार महिलाएँ हैं।

बल्लूपुरा गाँव में 0-6 आयु वर्ग के बच्चों की जनसंख्या 212 है, जो गाँव की कुल जनसंख्या का 12.46% है। बल्लूपुरा गांव का औसत लिंग अनुपात 982 है जो राजस्थान राज्य के 928 के औसत से ज्यादा है। जनगणना के अनुसार बाल लिंग अनुपात 811 है, जो राजस्थान के औसत 888 से कम है।

राजस्थान की तुलना में बल्लूपुरा गाँव में साक्षरता दर कम है। 2011 में, राजस्थान के 66.11% की तुलना में बल्लूपुरा गाँव की साक्षरता दर 64.37% थी। बल्लूपुरा में पुरुष साक्षरता 80.04% है जबकि महिला साक्षरता दर 48.44% है।

इतिहास
------

प्रमुख शिक्षण संस्थान
---------------------

राजस्व
------

पंचायती राज अधिनियम के अनुसार, बल्लूपुरा गाँव का प्रशासन सरपंच (गाँव के मुखिया) द्वारा किया जाता है, जो गाँव का प्रतिनिधि होता है।
कुल क्षेत्रफल 632 हेक्टेयर है।

अर्थव्यवस्था
------------

बल्लूपुरा गाँव में कुल जनसंख्या में से 515 कार्य गतिविधियों में लगे हुए थे। 47.39% श्रमिकों ने अपने काम को मुख्य कार्य (6 महीने से अधिक रोजगार या कमाई) के रूप में वर्णित किया है, जबकि 52.61% 6 महीने से कम समय के लिए आजीविका प्रदान करने वाली सीमांत गतिविधि में शामिल थे। मुख्य कार्य में लगे 515 श्रमिकों में से 274 कृषक (मालिक या सह-मालिक) थे, जबकि 9 कृषि मजदूर थे।

इन्हे भी देखें
--------------

* खूड
* मुण्डवाड़ा

सन्दर्भ
-------

1. ↑
2. ↑  "संग्रहीत प्रति". मूल से 16 जून 2017 को पुरालेखित. अभिगमन तिथि 29 अप्रैल 2019.
3. ↑
ओल्ड स्पार्की, सिंग सिंग कारागार में प्रयुक्त बिजली की कुर्सी
**बिजली की कुर्सी**, या **वैद्युतासन** एक युक्ति है जिसका उपयोग किसी अपराधी को बिजली द्वारा मृत्युदंड देने में किया जाता है। इस युक्ति का अविष्कार संयुक्त राज्य अमेरिका में थॉमस एडीसन के कर्मचारियों द्वारा किया गया था। इसके प्रयोग में मृत्युदंड पाने वाले व्यकि को व्यक्ति को एक विशेष रूप से निर्मित लकड़ी की कुर्सी पर बाँध कर उसके शरीर से इलेक्ट्रोड के माध्यम से बिजली प्रवाहित की जाती है। इसका उपयोग आज तक केवल संयुक्त राज्य अमेरिका और फिलीपींस में किया गया है। फिलीपींस में इसका पहला प्रयोग 1924 में किया गया था जब वो अमेरिकी कब्जे में था, जबकि इसका अंतिम उपयोग 1976 में किया गया था।

ऐतिहासिक रूप से, बिजली की कुर्सी के उपयोग में एक बार जब अपराधी व्यक्ति को कुर्सी से बाँध देते थे, तब इलेक्ट्रोड के माध्यम से उसके शरीर से प्रत्यावर्ती धारा के विभिन्न वोल्टता और अवधि वाले कई चक्र प्रवाहित किये जाते थे, ताकि व्यक्ति के आंतरिक अंगों जिनमें मस्तिष्क भी शामिल है, को घातक नुकसान पहुँचे। बिजली का पहला झटका तत्काल बेहोशी और मस्तिष्क मृत्यु के लिए डिजाइन किया गया था, जबकि दूसरा झटका महत्वपूर्ण अंगों को घातक क्षति पहुँचाने के लिए डिजाइन किया गया था। अक्सर व्यक्ति के हृदय की अत्यधिक वैद्युत उत्तेजना उसकी मौत का कारण बनती है।

सन्दर्भ
-------

1. ↑  "Philippines: The Death Penalty: Criminality, Justice and Human Rights". Amnesty International. 30 सितंबर 1997. मूल से 24 सितंबर 2012 को पुरालेखित. अभिगमन तिथि 2010-09-07.

बाहरी कड़ियाँ
-------------
**चौगान** जम्मू और कश्मीर के किश्तवाड़ शहर में एक बड़ा मैदान और पर्यटक आकर्षण है, जो चिनार, देवदार और अन्य पेड़ों से घिरा हुआ है। यह लगभग 165 एकड़ (66.77 हे॰) । इस मैदान का उपयोग गायों और बकरियों जैसे पशुओं के चरागाह के रूप में भी किया जाता है। मैदान के दक्षिण की ओर सूफी संत फरीद-उद-दीन बगदादी की दरगाह है।

नाम
---

"चौगान" का शाब्दिक अर्थ है "पोलो"; इस मैदान का उपयोग प्राचीन काल में पोलो जैसा खेल चोवगन खेलने के लिए किया जाता था।

इतिहास
------

गोवर्धनसर झील, जैसा कि आधिकारिक सरकारी आंकड़ों द्वारा दर्ज किया गया है, प्राचीन काल में कभी एक झील थी, लेकिन अब एक प्राकृतिक आपदा के कारण चौगान के रूप में जाना जाने वाला एक खुला क्षेत्र बन गया है, जिससे पानी बह गया। मैदान की सुरक्षा के लिए स्थानीय प्रशासन ने इलाके में गैर जरूरी वाहनों के प्रवेश पर रोक लगा दी है.

चौगान का एक समृद्ध इतिहास और सांस्कृतिक महत्व है, और इसकी प्राकृतिक सुंदरता को संरक्षित करना महत्वपूर्ण है। गैर-जरूरी वाहनों पर प्रतिबंध पर्यावरण की शुद्धता बनाए रखने और मानव गतिविधियों के नकारात्मक प्रभाव को कम करने में मदद करता है। जमीन तक पहुंच को सीमित करके, स्थानीय प्रशासन यह सुनिश्चित कर रहा है कि आने वाली पीढ़ियों के आनंद के लिए यह क्षेत्र अछूता रहे। यह पहल हमारी प्राकृतिक विरासत की रक्षा और आने वाली पीढ़ियों के लिए हमारी सांस्कृतिक विरासत को संरक्षित करने के महत्व पर प्रकाश डालती है।

जगह
---

यह मैदान लगभग 1,500 मीटर (1.5 कि॰मी॰) किश्तवाड़ शहर में बस स्टैंड से, और राष्ट्रीय राजमार्ग 244 इसके साथ दक्षिण-पूर्व से पश्चिम तक चलता है। उत्तरी तरफ एक छोटा हेलीपैड है। यह मैदान विभिन्न क्षेत्रों के लिए शॉर्टकट है। बन अस्तान, मट्टा और सरकूट क्षेत्र इससे जुड़े हुए हैं, साथ ही डाक बंगला और कुलीद भी।  इस मैदान के उत्तर-पूर्व में *चार चिनार* नामक एक छोटा सा उद्यान स्थित है।

आयोजन
-----

चौगान मैदान का उपयोग ईद और मुस्लिम अंत्येष्टि प्रार्थनाओं के लिए और किश्तवाड़ शहर के हिंदुओं द्वारा दशहरा और रामनवमी के लिए किया जाता है। हर साल, क्रिकेट टूर्नामेंट मैदान पर आयोजित किए जाते हैं, और अन्य खेल जैसे फुटबॉल, लॉन टेनिस और बेसबॉल साल भर यहां खेले जाते हैं।

संदर्भ
------

1. ↑  "Chowgan, Kishtwar". *www.kishtwar.nic.in*. Official Website of Kishtwar district. अभिगमन तिथि 8 September 2021.
2. 1 2  Junaid Hussain Malik (24 July 2016). "Chowgan The symbol of peace and harmony". Daily Excelsior. अभिगमन तिथि 8 September 2021.
**बिर्र** इथियोपिया की आधिकारिक मुद्रा है। १९७६ से पहले, बिर्र का आधिकारिक अंग्रेजी अनुवाद डॉलर किया जाता था। आज, आधिकारिक तौर पर अंग्रेजी में भी बिर्र का इस्तेमाल किया जाता है। 1931 में इथियोपिया के महाराजा हेल सैलेसी प्रथम ने औपचारिक रूप से अंतरराष्ट्रीय समुदाय से अबेसिनिया के स्थान पर इथियोपिया नाम का इस्तेमाल करने का आग्रह किया था, इसके साथ ही उन्होंने बैंक ऑफ अबेसेनिया का नाम बदलकर बैंक ऑफ इथियोपिया किया। इस वजह से १९३१ के पहले की मुद्रा को अबेसेनिया बिर्र और १९३१ के बाद की मुद्रा को इथियोपियन बिर्र कहा जाता है। हालांकि देश वही था और मुद्रा भी वहीं थी।

इतिहास
------

इथियोपिया पर १९३६ में आधिपत्य स्थापित कर इटली ने देश का नाम इटालियन ईस्ट अफ्रीका कर दिया, इसके साथ ही इथियोपियन मुद्रा को हटा कर उसके स्थान पर १५ जुलाई १९३६ से इटेलियन लिरा प्रचलन शुरू किया गया। अपने ईस्ट अफ्रीकन मुहिम के दौरान ब्रिटिश सेना के प्रभुत्व में आने के बाद ईस्ट अफ्रीकन शिलिंग १ जुलाई १९४२ से प्रचलन में आ गई। बिर्र १९४५ में फिर से प्रचलन में आई, इसे सौ सेंटाइम्स से विभाजित किया जाता है। आधिकारिक रूप से १९७६ से सभी भाषाओं में बिर्र शब्द का प्रयोग किया जा रहा है।

### बाहरी कड़ियाँ

* इथियोपियाई पैसे (अंग्रेज़ी में) (German में)
**जटावर्मन् वीर पाण्ड्य द्वितीय** मारवर्मन् कुलशेखर पांड्य का अनौरस (illegitimate) किंतु प्रिय रानी का पुत्र था। मारवर्मन् कुलशेखर ने उसे अपने शासन के अंतिम वर्षों में १२९६ ई. से शासन में संयोजित किया था और संभवत: यह प्रकट किया था कि यही राज्य का भावी अधिकारी है। यह बात उसके ज्येष्ठ और औरस पुत्र जटावर्मन् सुंदर पांड्य तृतीय की बुरी लगी। उसने अपने पिता की हत्या करके १३१० ई में सिंहासन पर बलात् अधिकार कर लिया। किंतु वीर पांड्य ने उसे पराजित कर मदुरा छोड़ने पर विवश किया। सुंदर पांड्य ने अलाउद्दीन खिलजी अथवा मलिक काफूर से सहायता के लिये प्रार्थना की। वीर पांड्य ने होयसल नरेश वल्लाल तृतीय की, मलिक काफूर के विरुद्ध सहायता करके मलिक काफूर को अप्रसन्न कर दिया। किंतु यह सब जो बहाने मात्र थे। वीर वल्लाल ने काफूर की अधीनता स्वीकार कर उसकी आक्रमणकारी सेना की सहायता की। किंतु वीर पांड्य और सुंदर पांड्य ने आपसी कलह भूलकर आक्रमणकारी का विरोध किया और बिना खुलकर युद्ध किए उसे परेशान किया। काफूर ने वीर पांड्य की राजधानी वीरधूल पर आक्रमण किया। मुसलमानों का अधिकार होने से पहले ही वीर पांड्य कंदूर भाग गया। काफूर, वीर पांड्य की राजधानी मदुरा पर आक्रमण करता हुआ दिल्ली लौट गया। उसके लौटते ही वीर पांड्य और सुंदर पांड्य का कलह फिर आरंभ हो गया। मुसमलमानों ने सुंदर पांड्य की पूरी सहायता नहीं की। इसी समय परिस्थिति का लाभ उठाकर केरल के शासक रविवर्मन् कुलशेखर ने पांड्यदेश पर आक्रमण कर कांची तक अधिकार कर लिया। वीर पांड्य उससे मिल गया। काकतीय नरेश प्रतापरुद्र द्वितीय ने सुदंर पांड्य के पक्ष में रविवर्मन् कुलशेखर और वीर पांड्य का पराजित किया और सुंदर पांड्य को बीरधूल के सिंहासन पर बैठाया। इसी समय खुसरों का आक्रमण हुआ जिसे कोई उल्लेखनीय सफलता नहीं मिली। इन आक्रमणों से वीर पांड्य की शक्ति क्षीण तो अवश्य ही हुई किंतु पांड्य देश के बड़े भूभाग पर उसका अधिकार बाद तक बना रह। उसके राज्यकाल के ४६वें वर्ष (१३४१ ई.) के अभिलेख भी उपलब्ध होते हैं।

इन्हें भी देखें
---------------

* जटावर्मन् वीर पांड्य प्रथम
* मारवर्मन् कुलशेखर पांड्य प्रथम
* जटावर्मन् सुंदर पांड्य तृतीय
आस्ट्रेलिया के ग्लाडस्टोन का बिजली घर
विद्युत शक्ति के औद्योगिक स्तर पर उत्पादन के लिए निर्मित संयन्त्र को **बिजली घर** या **विद्युत केन्द्र** (पॉवर स्टेशन) कहते हैं। इसे 'पावर स्टेशन', 'पावर प्लान्ट' या 'पावर हाउस' या 'जनन केन्द्र' भी कहते हैं। अधिकांश बिजलीघरों में एक या अधिक विद्युत जनित्र होते हैं। विश्व में अधिकांश बिजली घर विद्युत उत्पन्न करने के लिए कोयले, पेट्रोलियम और प्राकृतिक गैस जैसे जीवाश्म ईंधन जलाते हैं। कुछ अन्य परमाणु ऊर्जा का उपयोग करते हैं। लेकिन अब सौर, पवन, लहर और जलविद्युत जैसे अधिक 'साफ' अक्षय स्रोतों का उपयोग बढ़ता जा रहा है।

सन्दर्भ
-------

{{बिजली हमारे घर तक मुख्य रूप से तीन चरणों से गुजरने के बाद पहुंचती है। ये चरण है– Generation , transmission & distribution है।

Generation – generation मे 11KV बिजली का उत्पादन power प्लांट द्वारा किया जाता है और 11KV उत्पादित बिजली को पावर प्लांट मे लगी step up transformer द्वारा 400 KV या उससे भी बहुत ही अधिक हाई वोल्टेज में परिवर्तित कर transmission लाइन में भेज दिया जाता है।

}}

इन्हें भी देखें
---------------

* विद्युत उत्पादन
जटावर्मन् सुंदर पांड्य प्रथम के राज्य की सीमा
**जटावर्मन् सुंदर पांड्य प्रथम** (१२५१ - १२६८ ई.) पाण्ड्य राजवंश का सबसे महान शासक था जिसके समय में पांड्य साम्राज्य का चरमोत्कर्ष हुआ। उसकी गणना दक्षिणी भारत के इतिहास के प्रसिद्ध विजेताओं में होती है।

परिचय
-----

जटावर्मन् सुंदर पांड्य 1251-1268 तक प्रथम ने अपने राज्यकाल के प्रारंभ में ही चेर नरेश वीर रवि उदयमार्तड वर्मन् और उसकी सेना को नष्ट किया और मलैनाडु का विध्वंस किया। उसने राजेंद्र चोल को अपनी अधीनता स्वीकार करने और कर देने के लिये विवश किया। उसने लंका पर आक्रमण करके वहाँ के नरेश से अत्यधिक मोती और कई हाथी लिए। उसने होयसलों के अधिकार में करवेरि प्रदेश पर आक्रमण किया ओर कण्णान्नूर कोप्पम् के दुर्ग पर अधिकार कर लिया। इस युद्ध में होयसलों की बहुत क्षति हुई, कई सेनानायक मारे गए और पांड्यों के हाथ में हाथी, घोड़े, धन और स्त्रियाँ आईं। होयसल नरेश वीर सोमेश्वर के युद्ध से भाग जाने पर सुंदर पांड्य ने युद्ध समाप्त कर दिया किंतु कुछ समय बाद वीर सोमेश्वर ने युद्ध फिर से आरंभ किया। इस युद्ध में वीर सोमेश्वर सुंदर पांड्य के ही हाथों मारा गया। सुंदर पांड्य ने शेंदमंगलम् में पराजित करके पहले तो उसके राज्य पर अपना अधिकार कर लिय किंतु बाद में कोप्पेरुग्जिंग को फिर से शासनाधिकार दे दिया। संभवत: कोप्पेरुग्जिंग और वीर सोमेश्वर के विरुद्ध युद्ध के संबंध में ही सुंदर पांड्य ने केंग और मगदै की विजय की थी। चिदंबरम् हेते हुए वह श्रीरंगम् तक गया। उत्तर की ओर उसने आक्रमण करके तेलुगु चोड शासक गंडगोपाल को पराजित किया, जो युद्ध ही में मारा गया और कांची पर अधिकार कर लिया किंतु बाद में उसके भाइयों को अपने सामंत के रूप में शासन करने दिया। उसने काकतीय नरेश गणपति और एक बाण सामंत को भी पराजित किया जो संभवत: गंडगोपाल के सहायक थे। इन विजयों के उपलक्ष में उसने नेल्लोर में वीराभिषेक किया। 

जटावर्मन् सुंदर पांड्य को अपने शासन में दूसरे पांड्य राजकुमारों से सहायता मिली थी जिसमें जटावर्मन् वीर पांड्य प्रथम अपनी विजयों के कारण उल्लेखनीय है। अपनी विजयों के द्वारा सुंदर पांड्य ने साम्राज्य की सीमाओं का विस्तार लंका से नेल्लोर तक कर लिया था। उसे अपने प्रभाव और वैभव के प्रदर्शन की विशेष रुचि थी। उसन श्रीरंगम् और नेल्लोर में अपना अभिषेक ही नहीं संपन्न किया वरन् कई बार तुलाभार भी किया। उसने कई भव्य उपाधियाँ भी धारण की, यथा *"महाराजाधिराज श्री परमेश्वर, एल्लांदलैयानान्, समस्त जगदाधार, एम्मंडलमुम्-कोंडरुलिय, मरकत पृथ्वीभृत् और राजतपन।"* अपनी विजयों से प्राप्त प्रभूत धन का उपयोग उसने चिंदंबरम् और श्रीरंगम् मंदिरों को दान देने और सुशोभित करने में किया। उसने दोनों मंदिरों की छतों को हिमाच्छादित किया, चिदंबरम् के मंदिर में एक सोने का संभामंडप बनवाया ओर श्रीरंगम् के मंदिर को १८ लाख स्वर्ण मुद्राएँ दीं।

इन्हें भी देखें
---------------

* जटावर्मन् सुंदर पांड्य द्वितीय
* जटावर्मन् सुंदर पांड्य तृतीय
छोले भटूरे भारतीय उपमहाद्वीप के उत्तरी क्षेत्रों में लोकप्रिय एक खाद्य व्यंजन है। यह चना मसाला (मसालेदार सफेद छोले) और भटूरा/पूरी का एक संयोजन है, जो मैदा से बनी एक तली हुई रोटी है। हालांकि इसे एक विशिष्ट पंजाबी व्यंजन के रूप में जाना जाता है, लेकिन पकवान की उत्पत्ति के बारे में विभिन्न दावे हैं। 

छोले भटूरे को अक्सर नाश्ते के व्यंजन के रूप में खाया जाता है, कभी-कभी लस्सी के साथ। यह स्ट्रीट फ़ूड या संपूर्ण भोजन भी हो सकता है और इसके साथ प्याज, मसालेदार गाजर, हरी चटनी या आचार भी हो सकता है।

भटूरे के लिये आवश्यक सामग्री
----------------------------

1. मैदा 500 ग्राम,
2. सूजी 100ग्राम,
3. दही आधा कटोरी,
4. नमक (स्वाद अनुशार)
5. चीनी आधा छोटी चम्मच,
6. बेकिंग पाउडर - 1 छोटी चम्मच,
7. तेल - तलने के लिये
8. आलू(Boiled Potato): 2 (उबले हुए)
9. गरम पानी(Hot water) 150 ग्राम

मैदा और सूजी को किसी बर्तन में छान कर निकाल लीजिये, मैदा के बीच में जगह बनाइये, 2 टेबिल स्पून तेल, नमक, बेकिंग पाउडर, दही और चीनी इसमें डालकर, इसी जगह इन सब चीजों को अच्छी तरह मिला लीजिये। गुनगुने पानी की सहायता से नरम आटा गूथ लीजिये। गुथे हुये आटे को 2 घंटे के लिये बन्द अलमारी या किसी गरम जगह पर ढक कर रख दीजिये। कढ़ाई में तेल डाल कर गरम करें। गूथे हुये आटे से एक टेबिल स्पून आटे के बराबर आटा निकालिये। लोई बनाइये और पूरी की तरह बेलिये, लेकिन यह, पूरी से थोड़ा सा मोटा बेला जाता है। पूरी को गरम तेल में डालिये, कलछी से दबाकर फुलाइये, दोनों ओर पलट कर हल्का ब्राउन होने तक तलिये।

छोले के लिए आवश्यक सामग्री
--------------------------

1. काबुली चना एक कटोरी या 150 ग्राम,
2. खाना वाला सोडा आधा चम्मच,
3. टमाटर -3-4 मीडियम साइज,
4. हरी मिर्च - 2-3,
5. अदरक - 1 इन्च लम्बा टुकड़ा य़ा एक छोटी चम्मच अदरक का पेस्ट,
6. रिफाइन्ड तेल - 2 टेबिल स्पून,
7. जीरा - आधा छोटी चम्मच,
8. धनियाँ पाउडर - एक छोटी चम्मच,
9. लाल मिर्च पाउडर - एक चौथाई छोटी चम्मच से कम,
10. गरम मसाला

छोले बनाने की विधि
------------------

चनों को रात भर पानी में भिगने रख दीजिये। पानी से निकाल कर चनों को धोकर, कुकर में डालिये, एक छोटा गिलास पानी, नमक और खाना सोडा मिला दीजिय। कुकर बन्द करें और गैस पर उबालने के लिये रख दीजिये। दूसरी तरफ टमाटर, हरी मिर्च, अदरक को मिक्सी से बारीक पीस लें। कढ़ाई में तेल डाल कर गरम करें। जीरा भुनने के बाद धनियाँ पाउडर डाल दीजिये। चमचे से चलायें, टमाटर, अदरक, हरी मिर्च का मिश्रण और लाल मिर्च पाउडर डाल कर मसाले को जब तक भूने तब तक कि मसाले के ऊपर तेल न तैरने लगे। भुने मसाले में एक गिलास पानी और स्वादानुसार नमक डाल दीजिये। उबले चनों को इस मसाले की तरी में मिला कर अच्छी तरह चमचे से चला लीजिये। यदि आपको छोले अधिक गाढ़े लग रहे हो, तो आप उनमें आवश्यकता अनुसार पानी मिला लीजियें, उबाल आने के बाद 2-3 मिनिट पकने दीजिये। गरम मसाला और आधा हरा धनियाँ मिला दीजिये। आपके छोले तैयार हैं। इन्हें भटूरे के साथ सर्व करें।

सन्दर्भ
-------
क्रिकेट में **बल्लेबाजी का क्रम** वह क्रम है जिसमें बल्लेबाज़ अपनी टीम के पारी के दौरान खेलते हैं। खेल में हमेशा किसी एक समय पर दो बल्लेबाज़ क्रीज़ पर भाग लेते रहते हैं। 

बल्लेबाजी क्रम बोलचाल में इस प्रकार से विभाजित है:

* शीर्ष क्रम (एक से तीन तक बल्लेबाज)
* मध्य क्रम (चार से आठ तक बल्लेबाज)
	+ अपर मिडिल ऑर्डर (बल्लेबाज़ चार और पांच)
	+ लोअर मिडल ऑर्डर (बल्लेबाज़ छह और सात)
* टेल एंडर्स (बल्लेबाज़ नौ से ग्यारह)

कप्तानों को निर्णय लेने में स समस्या
------------------------------------

बल्लेबाज़ी का क्रम तय करना क्रिकेट टीम के क्प्तान का दायित्व होता है और कई बार कठिन होता है। 2016 में भारतीय टीम के कप्तान महेंद्र सिंह धोनी ने स्वीकार किया था कि उन्हें पता है कि युवराज सिंह को बल्लेबाजी का अधिक मौका नहीं मिल रहा है लेकिन उन्होंने कहा कि शीर्ष चार बल्लेबाजों के असाधारण रिकॉर्ड को देखते हुए उनके लिए इस बल्लेबाज को उपर के क्रम में भेजना थोड़ा मुश्किल था।

सन्दर्भ
-------

1. ↑  बल्लेबाजी क्रम (क्रिकेट) - Batting order (cricket)[*मृत कड़ियाँ*]
2. ↑  युवराज को बल्लेबाजी क्रम में उपर नहीं भेजा जा सकता: MS धोनी
**मनोज पांडे** (जन्म 6 मई 1962) एक भारतीय सेना के जनरल हैं जो 29वें और वर्तमान सेनाध्यक्ष हैं। उन्होंने पहले थल सेनाध्यक्ष, पूर्वी कमान के जनरल ऑफिसर-कमांडिंग-इन-चीफ और अंडमान और निकोबार कमान के कमांडर-इन-चीफ के रूप में भी कार्य किया। वह कोर ऑफ इंजीनियर्स के पहले अधिकारी हैं और पहले गैर पैदल सेना/बख़्तरबंद कोर से पहले सेना प्रमुख बने।

उन्होंने 11 मई 2022 को सीओएएस के सिख लाइट इन्फैंट्री रेजिमेंट के मानद कर्नल के रूप में और 17 मई 2022 को 61 वीं कैवलरी के रेजिमेंट के कर्नल के रूप में पदभार संभाला। वह माउंटेड कैवेलरी की कर्नलशिप संभालने वाले 23वें सीओएएस बने।

प्रारंभिक जीवन
--------------

पांडे का जन्म नागपुर विश्वविद्यालय के मनोविज्ञान विभाग के प्रमुख के रूप में सेवानिवृत्त हुए परामर्शदाता मनोचिकित्सक डॉ. सी.जी. पांडे और आकाशवाणी की उद्घोषक और मेजबान प्रेमा के घर हुआ था। उनका परिवार नागपुर का रहने वाला है। उन्होंने जनवरी 1979 में केंद्रीय विद्यालय से अपनी स्कूली शिक्षा के बाद राष्ट्रीय रक्षा अकादमी (एनडीए) के 61वें पाठ्यक्रम में प्रवेश लिया और उन्हें लीमा स्क्वाड्रन में नियुक्त किया गया, जहां उन्होंने विज्ञान स्नातक की डिग्री के साथ स्नातक किया। वह एनडीए से स्नातक होने के बाद भारतीय सैन्य अकादमी में शामिल हो गए और एक अधिकारी के रूप में नियुक्त हुए। उन्होंने बाद में सैन्य इंजीनियरिंग कॉलेज में भाग लिया और सिविल इंजीनियरिंग में प्रौद्योगिकी स्नातक की डिग्री अर्जित की।

करियर
-----

पांडे को दिसंबर 1982 में कॉर्प्स ऑफ इंजीनियर्स में से एक, बॉम्बे सैपर्स में कमीशन दिया गया था। उन्होंने यूनाइटेड किंगडम में स्टाफ कॉलेज, केम्बरली में भाग लिया। वह कोर्स पूरा करने के बाद भारत लौट आए और उन्हें पूर्वोत्तर भारत में एक माउंटेन ब्रिगेड का ब्रिगेड मेजर नियुक्त किया गया। उन्होंने लेफ्टिनेंट कर्नल के पद पर पदोन्नति के बाद इथियोपिया और इरिट्रिया में संयुक्त राष्ट्र मिशन में मुख्य अभियंता के रूप में कार्य किया।

पांडे ने जम्मू-कश्मीर में नियंत्रण रेखा (एलओसी) पर 117 इंजीनियर रेजिमेंट की कमान संभाली है। वे ऑपरेशन पराक्रम के दौरान रेजिमेंट की कमान में थे। उन्होंने इसके बाद आर्मी वॉर कॉलेज, महू में दाखिला लिया और हायर कमांड कोर्स पूरा किया। कोर्स के बाद, उन्हें मुख्यालय 8 माउंटेन डिवीजन में कर्नल नियुक्त किया गया। उस समय डिवीजन की कमान मेजर जनरल दलबीर सिंह सुहाग के हाथों में थी। उसके बाद उन्हें ब्रिगेडियर के पद पर पदोन्नत किया गया और पश्चिमी थिएटर में स्ट्राइक कोर के हिस्से के रूप में एक इंजीनियर ब्रिगेड की कमान सौंपी गई।

सन्दर्भ
-------

1. ↑  "Manoj Pande Army Chief: Lt Gen Manoj Pande becomes first engineer to be appointed Army chief - The Economic Times". *m.economictimes.com*. अभिगमन तिथि 2023-06-10.
2. ↑  "General Manoj Pande is new army chief, succeeds General MM Naravane". *Hindustan Times* (अंग्रेज़ी में). 2022-04-30. अभिगमन तिथि 2023-06-10.
3. ↑  "Nagpurian appointed as Chief of Staff at Southern Command Headquarters". *Nagpur Today : Nagpur News* (अंग्रेज़ी में). 2017-09-02. अभिगमन तिथि 2023-06-10.
4. ↑  "Lieutenant General Manoj Pande takes over as Commander-In-Chief of Andaman & Nicobar Command Tomorrow;". *pib.gov.in*. अभिगमन तिथि 2023-06-10.
४ से ८ माह की आयु में दात आने लगते है और उस कारण बच्चे मुह में चिजें डालते है।
**बालविकास के चरण** (Child development stages), बाल विकास के वे बिन्दु हैं जहाँ-जहाँ बलक में कुछ स्पष्ट परिवर्तन दिखते हैं। मनोवैज्ञानिक दैशीयता (Psychological nativism) के अनुसार मानवे के दिमाग में कुछ कौशल या क्षमताएं जन्मे से भरी होती हैं। आनुवांशिक, संज्ञानात्मक, शारीरिक, परिवारीक, सांस्कृतिक, पोषण, शैक्षिक, और पर्यावरणीय कारकों में बदलाव के कारण किस चरण को "सामान्य" माना जाए इसके संदर्भ में विशेषज्ञों में व्यापक विविधता है। कई बच्चे आदर्श चरणों तक पहुचने में अलग-अलग समय लगाते हैं।

चरण
---

| आयु | मोटर नियंत्रण | बोल | दृष्टि और श्रवण | सामाजिक |
| --- | --- | --- | --- | --- |
| १ - १॰५ माह | जब खड़ा किया जाता है, तो सिर खड़ा और स्थिर होता है | माता-पिता और परिचीत लोगों के सामने मुहसे आवाज निकालते है | माता-पिता पर ध्यान केंद्रित करते है | * नए चेहरे देखते है
* माता-पिता को देख मुस्कुराते है
* अचानक आवाज़ से चकित होते है
 |
| १॰६ - २ माह | पेट के बल लेटे हुए कभी-कभी हाथोंसे खुद को उठाने की कोशीश करते है | मुहसे आवाज निकालते है | वस्तुओं और व्यक्तिओं पर ध्यान केंद्रित करते है | * नए चेहरे देखते है
* मुस्कुराता है
 |
|

सन्दर्भ
-------
**बवंडर** हवा का एक तेजी से घूमने वाला स्तंभ है जो पृथ्वी और एक क्यूम्यलोनिम्बस बादल या, दुर्लभ मामलों में, एक क्यूम्यलस बादल के आधार दोनों के संपर्क में है। हवा के झोंके को अक्सर ट्विस्टर, बवंडर या चक्रवात के रूप में जाना जाता है, हालांकि चक्रवात शब्द का उपयोग मौसम विज्ञान में मौसम प्रणाली का नाम रखने के लिए किया जाता है, जिसमें केंद्र के चारों ओर कम दबाव वाले क्षेत्र का नाम दिया जाता है, जिसमें से एक पर्यवेक्षक सतह की ओर देखता है। पृथ्वी पर, हवाएं उत्तरी गोलार्ध में वामावर्त और दक्षिणी में दक्षिणावर्त उड़ती हैं। बवंडर कई आकार और आकारों में आते हैं, और वे अक्सर एक संक्षेपण फ़नल (कीप) के रूप में दिखाई देते हैं, जो एक क्यूम्यलोनिम्बस बादल के आधार से उत्पन्न होता है, जिसके नीचे मलबे और धूल के बादल होते हैं। अधिकांश बवंडर में 110 मील प्रति घंटे (180 किमी / घंटा) से कम हवा की गति होती है, लगभग 250 फीट (80 मीटर) पार होती है, और फैलने से पहले कुछ मील (कई किलोमीटर) की यात्रा करते हैं। सबसे चरम बवंडर 300 मील प्रति घंटे (480 किमी / घंटा) से अधिक की हवा की गति प्राप्त कर सकते हैं, व्यास में दो मील (3 किमी) से अधिक हैं, और दर्जनों मील (100 किमी से अधिक) के लिए जमीन पर बने रह सकते हैं। 

ओकलाहोमा में एक बवंडर। *चिमनीकार* सरंचना पतली नलीका की तरह है जो पृथ्वी से बादलों तक जाती है। इस बवंडर का नीचला भाग पारदर्शी धूल के बादलों से घिरा हुआ है जो सतह पर चलने वाली बवंडर की तेज हवाओं ने उपर उठा दिया है। बवंडर की हवा इसकी चिमनी की त्रिज्या से बहुत अधिक विस्तारित होती हैं।
बवण्डर
हवा के प्रचंडतापूर्वक चक्रन करने वाले स्तंभ को **बवंडर** कहा जाता है जो पृथ्वी की सतह और कपासी वर्षी बादल दोनों को जोड़ता है। कुछ दुर्लभ अवस्थाओं में ऐसा भी पाया जाता है कि यह कपासी मेघ का आधार होता है। इन्हें अक्सर **ट्विस्टर्स** अथवा **चक्रवात** कहा जाता है। हालांकि मौसम विज्ञान में 'चक्रवात' शब्द का प्रयोग व्यापक अर्थ में अल्पदाब वाले परिसंचरण के लिये किया जाता है। 

बवंडर विभिन्न आकार और आकृतियों वाले होते हैं लेकिन वे आमतौर पर संक्षेपण कीप के रूप में खिखते हैं जिनका संकीर्ण भाग पृथ्वी की सतह को स्पर्श करता है और इसका दूसरा सिरा धूल के बादलों द्वारा घेर लिया जाता है। अधिकतर बवंडरों में हवा की गति 110 मील प्रति घंटा (180 किमी/घंटा) से कम और लगभग 250 फीट (80 मी॰) से अधिक होती है तथा छितराने से पूर्व कुछ मीलों (कुछ किलोमीटर) तक चलता है। मुख्य चरम मान तक पहुँचने वाले बवंडर 300 मील प्रति घंटा (480 किमी/घंटा) से भी अधिक गति प्राप्त कर सकते हैं तथा ३ किमी से भी अधिक विस्तारित हो सकते हैं एवं दर्ज़नों मील (सैकड़ों किलोमीटर) पृथ्वी की सतह पर चल सकते हैं।

सन्दर्भ
-------

1. ↑  "merriam-webster.com" (अंग्रेज़ी में). मेरियम वेबस्टर. मूल से 9 जुलाई 2017 को पुरालेखित. अभिगमन तिथि १९ अप्रैल २०१५.
2. ↑  वुरमैन, जोशुवा (२९ अगस्त २००८). "Doppler On Wheels" [पहियों पर डॉप्लर] (अंग्रेज़ी में). सेंटर फॉर सीवियर वेदर रिसर्च. मूल से 5 फ़रवरी 2007 को पुरालेखित. अभिगमन तिथि १९ अप्रैल २०१५.
3. ↑  "Hallam Nebraska Tornado" [हैलम नेब्रास्का बवंडर]. *राष्ट्रीय मौसम सेवा (यूएस)* (अंग्रेज़ी में). नेशनल ओशनिक एंड एटमोस्फेयरिक एडमिनिस्ट्रेशन. २ अक्टूबर २००५. मूल से 23 जून 2013 को पुरालेखित. अभिगमन तिथि १९ अप्रैल २०१५.
4. ↑  रोजर एडवर्ड्स (४ अप्रैल २००६). "The Online Tornado FAQ" [बवंडर पर अक्सर पूछे जाने वाले प्रश्न ऑनलाइन]. *तूफान पूर्वानुमान केंद्र* (अंग्रेज़ी में). नेशनल ओशनिक एंड एटमोस्फेयरिक एडमिनिस्ट्रेशन. मूल से 29 सितंबर 2006 को पुरालेखित. अभिगमन तिथि १९ अप्रैल २०१५.
हवलदार **बहादुर सिंह बोहरा**, एसी भारतीय सेना के १०वीं बटालियन, पैराशूट रेजिमेंट के एक सैनिक थे, जो भारत के सर्वोच्च शांतिकालीन वीरता पुरस्कार अशोक चक्र के मरणोपरांत प्राप्तकर्ता  थे।

अशोक चक्र प्रशस्ति पत्र
-----------------------

 बोहरा की पत्नी को 26 जनवरी 2009 को राष्ट्रपति प्रतिभा पाटिल से अशोक चक्र मिला।
बहादुर सिंह बोहरा के लिए अशोक चक्र प्रशस्ति पत्र पढ़ता है -

*हवलदार बहादुर सिंह बोहरा (१०वीं बटालियन द पैराशूट रेजिमेंट (विशेष बल) - मरणोपरांत): हवलदार बहादुर सिंह बोहरा जम्मू-कश्मीर के सामान्य इलाके लवंज में तलाशी अभियान के लिए तैनात एक हमले दल के दस्ते के कमांडर थे।*

*25 सितंबर 2008 को शाम 6.15 बजे उन्होंने आतंकवादियों के एक समूह को देखा और उन्हें रोकने के लिए तेजी से आगे बढ़े।* *इस प्रक्रिया में, वह भारी शत्रुतापूर्ण फायर की चपेट में आ गया।* *निडर होकर, उन्होंने आतंकवादियों पर आरोप लगाया और उनमें से एक को मार डाला।* *हालांकि उन्हें गोली लगने से गंभीर चोटें आई हैं।* *निकासी से इनकार करते हुए, उन्होंने हमला जारी रखा और बेहद करीब से दो और आतंकवादियों को मार गिराया।*

*इस प्रकार, हवलदार बहादुर सिंह बोहरा ने सबसे विशिष्ट बहादुरी का प्रदर्शन किया और आतंकवादियों से लड़ने में देश के लिए सर्वोच्च बलिदान दिया।*

व्यक्तिगत जीवन
--------------

उनका जन्म उत्तराखंड के पिथौरागढ़ जिले के एक सुदूर गाँव रावलखेत में एक कुमाऊँनी राजपूत परिवार में हुआ था और 2 बड़ी बहनों और एक बड़े भाई के साथ 4 बच्चों में सबसे छोटे थे। उनके परिवार में पत्नी शांति और 2 बेटियां मानसी और साक्षी हैं।

संदर्भ
------

1. ↑  "Profile: Havildar Bahadur Singh Bohra"
2. ↑  "Ashok Chakra 2009 citations"
3. ↑  "Martyr’s widow turned away from Rashtrapati Bhavan"
**बहादुरगंज** (Bahadurganj) भारत के उत्तर प्रदेश राज्य के गाज़ीपुर ज़िले में स्थित एक नगर है।

इतिहास
------

बहादुरगंज की स्थापना नवाब शेख मुहम्मद कासिम खान (1660-1741 ई।) कासिमाबाद के जमींदार और जहूराबाद के जागीरदार के बेटे और निज़ाम रुस्तम अली खान (1665-1739 ई।) (बनारस सुबाह के निज़ाम) के भतीजे नवाब शेख अब्दुल्ला(1685-1744 ई।) द्वारा 1742 ई । शेख अब्दुल्ला के चार बेटे थे, सबसे बड़े फज़ल अली खान (1710-1787 ई।)थे और उन्हें गाजीपुर के नवाब और मुग़ल बादशाह बहादुर शाह द्वारा और बाद में अवध के नवाब द्वारा शहरों के पास बनाया गया था। उनके दूसरे बेटे का नाम नवाब करम उलाह खान(1710-1748 ई।) के रूप में भी कुछ वर्षों तक गाजीपुर के नवाब के रूप में कार्य किया। उनके दूसरे बेटे की मृत्यु बहुत कम उम्र में (1748 ई। में) हुई थी और करम उल्ला के बेटे 'नवाब मुहम्मद आज़म अली खान'(1735-1807 ई) को नवाब बनाया गया था। लेकिन 1758 के बाद उन्हें पद से हटा दिया गया था लेकिन उन्हें अपने लिए 1 लाख रुपए (आज के भारत में अनुमानित 45 कैरोर)का जुर्माना मिला हर साल। उनके तीसरे बेटे नवाब बहादुर शाह खान थे जिनके बाद उन्होंने शहर का नाम रखा। बाद में, शेख अब्दुल्ला के वंशज दिलदारनगर कामसार में दाउदपुर के जमींदारों की मदद से शहर के बड़े जमींदार बन गए और उनके साथ अच्छे संबंध थे। वर्ष 1837 ई। में बहादुरगंज एक शहर बना। क्षेत्र के बड़े जमींदार में से एक जिन्होंने शहर के लिए बड़े काम किए थे, जमींदार अजीम खान शेख अब्दुल्ला के पोते थे। शहर के लिए अच्छा काम करने वाले कुछ लोग थे, ब्रिटिश साम्राज्य में जमींदार *नवाब खान, मजीद खान,* मुहम्मद हसन खान, जमींदार रफीउल्ला खान, जमींदार काबुल खान, जमींदार जंगी खान और जमींदार नेबेद खान थे।

इन्हें भी देखें
---------------

* गाज़ीपुर ज़िला

सन्दर्भ
-------

1. ↑  "Uttar Pradesh in Statistics," Kripa Shankar, APH Publishing, 1987, ISBN 9788170240716
2. ↑  "Political Process in Uttar Pradesh: Identity, Economic Reforms, and Governance Archived 2017-04-23 at the Wayback Machine," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN 9788131707975
3. ↑  "Ghazipur Gazeteer, 1909".